আনুশেহ্‌ আনসারি
আনুশেহ্‌ আনসারি (ফার্সি: انوشه انصاری, জন্ম ১২ সেপ্টেম্বর ১৯৬৬) একজন আমেরিকান/ইরানী এবং প্রোডিয়া সিস্টেমস এর সহ-প্রতিষ্ঠাতা ও চেয়ারম্যান। এর আগে তিনি টেলিকম টেকনোলজি এর সহ-প্রতিষ্ঠাতা ও প্রধান নির্বাহী কর্মকর্তা ছিলেন। আনসারি পরিবার আনসারি এক্স প্রাইজ এর স্পন্সর। সেপ্টেম্বর ১৮, ২০০৬ তারিখে তার ৪০তম জন্মদিনের কয়েকদিন পর তিনি প্রথম মহিলা এবং চতুর্থ মহাকাশ পর্যটকে পরিনত হন। তিনিই হলেন প্রথম নারী মুসলিম, এবং প্রথম ইরানী মহিলা পর্যটক।